ananas
Store norske leksikon,Biologi,Planteriket,Dekkfrøete planter,Enfrøbladete planter,Grasordenen,Ananasfamilien
Ananas er ei planteslekt i ananasfamilien og består av fem eller seks artar i tropisk Sør-Amerika og nord til Mexico. Fruktene kan etast friske eller syltast og hermetiserast for eksport. Bladfibrane kan brukast til tauverk, garn og matter.
Karakteristikk Planten har kort stengel og stive, lêraktige blad i rosett. Blomane sit i bladhjørna oppetter aksen, frukta er eit bær. Når fruktene modnar, veks dei saman med kvarandre og med aksen til ein stor kongleliknande fruktstand med ein dusk grøne blad i toppen. Dyrking Ananasen kom til Europa med Kristoffer Columbus, men han var dyrka i Amerika lenge før europearane kom dit. No blir dyrka han overalt i tropane, også ein del i subtropiske strøk. Store produsentar er mellom anna Thailand, Filippinane, Kina, Brasil og Hawaii.Dei formene som blir dyrka, Ananas comosus, har store, saftige fruktstender på opptil 4–5 kilo, og er oftast utan frø.Miniananas har same smak og utsjånad som stor ananas, men er berre 10–20 centimeter lang. Lagring Ein moden ananas bør lagrast ved 4–8 °C. Om han ikkje er moden, og du vil at han skal modne, kan han lagrast litt varmare ved 8–20 °C. Næringsinnhald Ananasfrukta inneheld om lag 86 prosent vatn, 11,7 gram karbohydrat, 113 milligram kalium og 221 kilojoule tilført energi per 100 gram etande vare. Ananas inneheld mellom anna noko β-karoten (65 mikrogram per 100 gram) og vitamin C (15 milligram per 100 gram). Systematikk Taksonomisk nivå Norsk namn Vitskapleg namn     Rike Planteriket Plantae   Rekkje Dekkfrøa blomeplantar Magnoliophyta   Klasse Einfrøblada blomeplantar Monocots   Orden Grasordenen Poales   Familie Ananasfamilien Bromeliaceae   Slekt Ananasslekta Ananas Les meir i Store norske leksikon ananasfamilien frukt frukttypar